CELEX: C2005/205/16
Language: fi
Date: 2005-08-20 00:00:00
Title: Asia C-244/05: Bayerischer Verwaltungsgerichtshofin (Saksa) 19.4.2005 tekemällään päätöksellä esittämä ennakkoratkaisupyyntö asiassa Bund Naturschutz in Bayern e.V. vastaan Freistaat Bayern

20.8.2005   
            
            
               FI
            
            
               Euroopan unionin virallinen lehti
            
            
               C 205/8
            
         Bayerischer Verwaltungsgerichtshofin (Saksa) 19.4.2005 tekemällään päätöksellä esittämä ennakkoratkaisupyyntö asiassa Bund Naturschutz in Bayern e.V. vastaan Freistaat Bayern
   (Asia C-244/05)
   (2005/C 205/16)
   Oikeudenkäyntikieli: saksa
   Bayerischer Verwaltungsgerichtshof (Saksa), on pyytänyt 19.4.2005 tekemällään päätöksellä, joka on saapunut yhteisöjen tuomioistuimeen 7.6.2005, Euroopan yhteisöjen tuomioistuimelta ennakkoratkaisua asiassa Bund Naturschutz in Bayern e.V. vastaan Freistaat Bayern, seuraaviin kysymyksiin:
   
               1.
            
            
               Kun otetaan huomioon EY 10 artiklan toisen kohdan (25.3.1957 tehty Euroopan yhteisöjen perustamissopimus, sellaisena kuin se on viimeksi muutettuna 16.4.2003 tehdyllä liittymissopimuksella) mukainen lojaliteettivelvollisuus, mitä suojelujärjestelmää direktiivin 92/43/ETY (1) 3 artiklan 1 kohdassa edellytetään yhdessä tämän direktiivin kuudennen perustelukappaleen kanssa yhteisöjen tuomioistuimen asiassa C 117/03 13.1.2005 antaman tuomion perusteella toteuttavan erityisesti sellaisilla alueilla, joilla on ensisijaisesti suojeltavia luontotyyppejä tai lajeja ja jotka voidaan yksilöidä yhteisön tärkeinä pitämiksi alueiksi, ennen kuin ne voidaan sisällyttää Euroopan yhteisöjen komission direktiivin 21 artiklan mukaisessa menettelyssä vahvistamaan luetteloon yhteisön tärkeinä pitämistä alueista?
            
         
               2.
            
            
               Mikä vaikutus tähän suojelujärjestelmään on sillä, jos mainitut alueet sisältyvät jo direktiivin 92/43/ETY 4 artiklan 1 kohdassa tarkoitettuihin komission ylläpitämiin kansallisiin luetteloihin?
            
         
               3.
            
            
               Riittääkö direktiivin 92/43/ETY 3 artiklan 1 kohdan sekä tämän direktiivin kuudennen perustelukappaleen mukaisten yhteisön oikeuden vaatimusten täyttämiseksi mainittujen alueiden osalta Bayerisches Naturschutzgesetzin 48 §:n 2 momentin mukainen kansallinen suojelujärjestelmä, kun otetaan huomioon EY 10 artiklan toisen kohdan mukainen lojaliteettivelvollisuus?
            
         
      (1)  EYVL L 206, s. 7.